
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2833 

23 Δεκεμβρίου 2015 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Μεταφορά ποσού στην Ελληνική Εταιρία Τοπικής 
Ανάπτυξης και Αυτοδιοίκησης Α.Ε. (Ε.Ε.Τ.Α.Α) για 
τη χρηματοδότηση λειτουργίας του Προγράμμα¬ 
τος «Βοήθεια στο σπίτι» για το χρονικό διάστημα 


από 1.10.2014 - 31.12.2015. 1 

Ορισμός Εργαστηρίων για την ανάλυση των δειγμά¬ 
των του ελέγχου του νωπού γάλακτος. 2 

Θέσπιση των αναγκαίων συμπληρωματικών μέ¬ 
τρων για την εφαρμογή των Κανονισμών (ΕΚ) 
αριθ. 1308/2013, (Ε.Ε) αριθ. 2015/560 και (Ε.Ε) αριθ. 
2015/561, σχετικά με τη διαχείριση των αδειών για 
νέες αμπελοφυτεύσεις για το έτος 2016». 3 


ΑΠΟΦΑΣΕΙ Σ 

Αριθμ. οικ.53986/2681 (1) 

Μεταφορά ποσού στην Ελληνική Εταιρία Τοπικής Ανάπτυ¬ 
ξης και Αυτοδιοίκησης Α.Ε. (Ε.Ε.Τ.Α.Α.) για τη χρηματο¬ 
δότηση λειτουργίας του Προγράμματος «Βοήθεια στο 
σπίτι» για το χρονικό διάστημα από 1.10.2014 - 31.12.2015. 

ΟΙ ΥΠΟΥΡΓΟΙ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 149 του Ν. 3655/2008 
(Α', 58) «Σύσταση του ΑΚΑΓΕ», όπως τροποποιήθηκαν 
και ισχύουν σήμερα. 

2. Τις διατάξεις του άρθρου 38 του Ν. 3863/2010 
(Α' 115) «Εισφορά Αλληλεγγύης Συνταξιούχων», όπως 
τροποποιήθηκαν και ισχύουν σήμερα. 

3. Τις διατάξεις του άρθρου 64 του Ν. 4277/2014 (Α' 156). 

4. Τ ις διατάξεις άρθρου 27 του Ν. 4320/2015 (Α'29) «Ρυθ¬ 
μίσεις για τη λήψη άμεσων μέτρων για την αντιμετώπιση 
της ανθρωπιστικής κρίσης, την οργάνωση της Κυβέρνησης 
και των Κυβερνητικών οργάνων και λοιπές διατάξεις». 

5. Τις διατάξεις του άρθρου 90 του Π.δ. 63/2005 (Α'98) 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα». 

6. Τ ις διατάξεις του Π.δ. 113/2014 (Α' 180) «Οργανισμός 
Υπουργείου Εργασίας», όπως τροποποιήθηκαν και ισχύ¬ 
ουν σήμερα. 


7. Τις διατάξεις του Π.δ. 73/2015 (Α' 116) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

8. Τ ις διατάξεις της κοινής υπουργικής απόφασης αριθμ. 
Φ.80000/οικ. 12445/2646/10.8.2012 (Β' 2371) «Κανονισμός Οι¬ 
κονομικής Οργάνωσης και Λογιστικής Λειτουργίας του 
Ασφαλιστικού Κεφαλαίου Αλληλεγγύης Γενεών (ΑΚΑΓΕ)». 

9. Τ ις διατάξεις της κοινής υπουργικής απόφασης αριθμ. 
οικ.32592/2328/24.10.2014 (Β' 2945) για τον «Προσδιορισμό 
του ύψους χρηματοδότησης του προγράμματος «Βοήθεια 
στο σπίτι» για το χρονικό διάστημα από 1.10.2014- 31.12.2015». 

10. Την αριθμ. Υ29/9.10.2015 (Β' 2168) Απόφαση Πρωθυ¬ 
πουργού «Ανάθεσης αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη». 

11. Τις διατάξεις των αριθμ. οικ.366/19/16.1.2015 (Β' 95), 
2645/138/6.4.2015 (Β' 668) και οικ. 31473/1522/31.7.2015 (Β' 
1798) κοινών υπουργικών αποφάσεων "Μεταφορά ποσού 
στην Ελληνική Εταιρία Τοπικής Ανάπτυξης και Αυτοδιοί¬ 
κησης Α.Ε. (Ε.Ε.Τ.Α.Α) για τη χρηματοδότηση λειτουργίας 
του Προγράμματος «Βοήθεια στο σπίτι» για το χρονικό 
διάστημα από 1.10.2014 - 31.12.2015". 

12. Την εισήγηση της Ειδικής Επιτροπής διαχείρι¬ 
σης του Ασφαλιστικού Κεφαλαίου Αλληλεγγύης Γε¬ 
νεών (Α.Κ.Α.ΓΕ.) όπως διατυπώθηκε κατά την αριθ. 
37η/23.11.2015 συνεδρίασή της. 

13. Το αρ. 11/6.11.2015 πρακτικό της Συνεδρίασης της 
Επιτροπής Παρακολούθησης της Προγραμματικής Σύμ¬ 
βασης μεταξύ Υπουργείου Εργασίας, Κοινωνικής Ασφά¬ 
λισης και Πρόνοιας - Υπουργείου Εσωτερικών- Ε.Ε.Τ.Α. 
Α -ΓΚΑ-ΕΤΑΜ για την καταβολή της Δ' δόσης της χρη¬ 
ματοδότησης από τους φορείς που συμμετέχουν στην 
Προγραμματική Σύμβαση προς την Ε.Ε.Τ.Α.Α. ,ήτοι ποσο¬ 
στό δέκα τοις εκατό (10%) της χρηματοδότησης ,όπως 
ειδικότερα προβλέπεται στην προγραμματική σύμβαση. 

14. Το γεγονός ότι από τις διατάξεις της απόφασης 
αυτής δεν προκαλείται ουδεμία δαπάνη εις βάρος του 
Κρατικού Προϋπολογισμού δεδομένου ότι η δαπάνη 
ύψους τριών εκατομμυρίων πεντακοσίων χιλιάδων ευρώ 
θα καλυφθεί από τις πιστώσεις του Προϋπολογισμού 
του Α.Κ.Α.ΓΕ./Εισφορά Αλληλεγγύης Συνταξιούχων (ΕΑΣ) 
οικονομικού έτους 2015. 

15. Την αριθμ. 50798/2511/26.11.2015 εισήγηση της προ- 
ϊσταμένης της Γ ενικής Δ/νσης Οικονομικών Υπηρεσιών 
του Υπουργείου Εργασίας Κοινωνικής Ασφάλισης και 
Κοινωνικής Αλληλεγγύης. 

16. Την με αριθμ. Φ.3/1/οικ. 1910/88/16.1.2015 απόφαση 
Ανάληψης Υποχρέωσης για τον ΚΑΕ 2499/β «Πρόγραμμα 
Βοήθεια στο σπίτι» (ΑΔΑ : ΩΠΖΔΛ-Β1Θ). 

17. Η προκαλούμενη δαπάνη του ΚΑΕ 2499/β «Πρό¬ 
γραμμα Βοήθεια στο σπίτι» είναι εντός των ορίων που 
έχουν τεθεί από το ΜΠΔΣ 2015-2018. Διευκρινίζεται ότι 
το όριο της δαπάνης για το έτος 2015 έχει τεθεί στα 
35 εκ. ευρώ, αποφασίζουμε: 

1. Εγκρίνουμε την μεταφορά του ποσού των τριών εκα¬ 
τομμυρίων πεντακοσίων χιλιάδων ευρώ (3.500.000,00 €) 
από το Α.Κ. Α.ΓΕ. στην Ελληνική Εταιρία Τοπικής Ανά¬ 
πτυξης και Αυτοδιοίκησης Α.Ε. (Ε.Ε.Τ.Α.Α.) για την κάλυψη 
του κόστους της Δ' δόσης που αφορά στο 10% του 
εκτιμώμενου συνολικού ποσού των 35.000.000,00 ευρώ 
για τις υπηρεσίες του Προγράμματος «Βοήθεια στο σπίτι» 
που παρασχέθηκαν και θα παρασχεθούν για την περίοδο 
από 1/10/2014 έως 31/12/2015 στους συνταξιούχους των 
Φορέων Κοινωνικής Ασφάλισης και του Δημοσίου. 

2. Η μεταφορά του ποσού στην Ε.Ε.Τ.Α.Α. Α.Ε. θα γίνει 
από τον Λογαριασμό Ταμειακής Διαχείρισης στην Τράπε¬ 
ζα της Ελλάδος του Ασφαλιστικού Κεφαλαίου Αλληλεγ¬ 
γύης Γενεών (Α.Κ.Α.ΓΕ.) - Εισφορά Αλληλεγγύης Συνταξι¬ 
ούχων (Ε.ΑΣ.) αρ. λογ. 261 45156 με την έκδοση επιταγής, 
σύμφωνα με το άρθρο 12 του «Κανονισμού Οικονομικής 
Οργάνωσης και Λογιστικής Λειτουργίας του Ασφαλιστι¬ 
κού Κεφαλαίου Αλληλεγγύης Γενεών (Α.Κ. Α.ΓΕ.)» (ΦΕΚ/ 
Β72371/2012). 

Η απόφαση αυτή να δημοσιευθεί στην Εφημερίδας 
της Κυβερνήσεως. 

Αθήνα, 17 Δεκεμβρίου 2015 

ΟΙ ΥΠΟΥΡΓΟΙ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΑΝΑΠΛΗΡΩΤΗΣ ΥΠΟΥΡΓΟΣ 

ΚΑΙ ΚΟΙΝΩΝΙΚΗΣ ΑΛΛΗΛΕΓΥΗΣ ΟΙΚΟΝΟΜΙΚΩΝ 

ΓΕΩΡΓΙΟΣ ΚΑΤΡΟΥΓΚΑΛΟΣ ΓΕΩΡΓΙΟΣ ΧΟΥΛΙΑΡΑΚΗΣ 
-♦- 

Αριθμ. 3908/139386 (2) 

Ορισμός Εργαστηρίων για την ανάλυση των δειγμά¬ 
των του ελέγχου του νωπού γάλακτος. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τα άρθρα 48 και 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το πρώτο άρθρο του υπ’ αριθ. 63/2005 Προεδρικού 
διατάγματος «Κωδικοποίηση της νομοθεσίας για την 
Κυβέρνηση και τα Κυβερνητικά Οργανα» (Α' 98). 

2. Το Π.δ. 107/2014 (Α' 174) «Οργανισμός Υπουργείου 
Αγροτικής Ανάπτυξης και Τροφίμων» 

3. Το Π.δ. 70/2015 (Α' 114) «Ανασύσταση των Υπουργεί¬ 
ων Πολιτισμού και Αθλητισμού, Υποδομών, Μεταφορών 
και Δικτύων, Αγροτικής Ανάπτυξης και Τροφίμων. Ανα¬ 
σύσταση του Υπουργείου Ναυτιλίας και Αιγαίου και με- 
τονομασία του σε Υπουργείο Ναυτιλίας και Νησιωτικής 
Πολιτικής. Μετονομασία του Υπουργείου Πολιτισμού, 
Παιδείας και Θρησκευμάτων σε Υπουργείο Παιδείας, 
Έρευνας και Θρησκευμάτων, του Υπουργείου Οικονομί¬ 
ας, Υποδομών, Ναυτιλίας και Τουρισμού σε Υπουργείο 
Οικονομίας, Ανάπτυξης και Τουρισμού και του Υπουρ¬ 
γείου Παραγωγικής Ανασυγκρότησης, Περιβάλλοντος 
και Ενέργειας σε Υπουργείο Περιβάλλοντος και Ενέρ¬ 
γειας. Μεταφορά Γ ενικής Γ ραμματείας Βιομηχανίας στο 
Υπουργείο Οικονομίας, Ανάπτυξης και Τουρισμού». 


4. Το Π.δ. 73/2015 (Α' 116) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

5. Το Π.δ. 113/2010 (ΦΕΚ Α' 194) «Ανάληψη υποχρεώσεων 
από τους διατάκτες». 

6. Τα άρθρα 21 και 22 Π.δ. 79/2007 (Α' 95/3-5-2007) 
«Αναγκαία συμπληρωματικά μέτρα εφαρμογής των Κα¬ 
νονισμών (ΕΚ) υπ’ αριθ. 178/2002, 852/2004, 853/2004, 
854/2004 και 882/204 του Ευρωπαϊκού Κοινοβουλίου και 
του Συμβουλίου όσον αφορά τους κανόνες υγιεινής για 
τα τρόφιμα ζωικής προέλευσης, των επισήμων ελέγχων 
στα προϊόντα αυτά που προορίζονται για κατανάλωση 
από τον άνθρωπο και τους κανόνες υγείας και καλής 
διαβίωσης των ζώων και εναρμόνιση της κτηνιατρικής 
νομοθεσίας προς την υπ’ αριθ. 2004/41/ΕΚ Οδηγία του 
Ευρωπαϊκού Κοινοβουλίου και του Συμβουλίου». 

7. Τον κανονισμό (ΕΚ) αριθ. 882/2004 του Ευρωπαϊκού 
Κοινοβουλίου και του Συμβουλίου, της 29ης Απριλίου 
2004, για τη διενέργεια επισήμων ελέγχων της συμμόρ¬ 
φωσης προς τη νομοθεσία περί ζωοτροφών και τροφί¬ 
μων και προς τους κανόνες για την υγεία και την καλή 
διαβίωση των ζώων, και ιδίως το άρθρο 66. 

8. Τον Κανονισμό 854/2004 του Ευρωπαϊκού Κοινοβου¬ 
λίου και του Συμβουλίου, της 29ης Απριλίου 2004, για 
τον καθορισμό ειδικών διατάξεων για την οργάνωση των 
επισήμων ελέγχων στα προϊόντα ζωικής προέλευσης που 
προορίζονται για κατανάλωση από τον άνθρωπο. 

9. Τον Κανονισμό (ΕΚ) αριθ. 852/2004 του Ευρωπαϊκού 
Κοινοβουλίου και του Συμβουλίου της 29ης Απριλίου 
2004 για την υγιεινή των τροφίμων (ΕΕ Ι_ 139). 

10. Τον Κανονισμό αριθ. 853/2004 του Ευρωπαϊκού 
Κοινοβουλίου και του Συμβουλίου της 29ης Απριλίου 
2004 «για τον καθορισμό ειδικών κανόνων υγιεινής για 
τα τρόφιμα ζωικής προέλευσης (ΕΕΙ_ 139). 

11. Την υπουργική απόφαση 3865/128713/22-10-2013 
«Ορισμός Εθνικών Εργαστηρίων Αναφοράς». 

12. Το γεγονός ότι με τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Σκοπός 

Με την παρούσα απόφαση ορίζονται τα εργαστήρια 
για την ανάλυση των δειγμάτων του επισήμου ελέγχου 
αναφορικά με τα κριτήρια για το νωπό γάλα, του Μέρους 
III του Κεφαλαίου I του Τμήματος IX του Παραρτήματος 
III του Κανονισμού 853/2004 του Ευρωπαϊκού Κοινοβου¬ 
λίου και του Συμβουλίου και την αλκαλική φωσφατάση . 

Άρθρο 2 

Επίσημα Εργαστήρια 

1. Το Κτηνιατρικό Εργαστήριο Λάρισας ορίζεται Εθνικό 
Εργαστήριο Αναφοράς για τα κριτήρια για το νωπό 
γάλα, του Μέρους III του Κεφαλαίου I του Τμήματος 
IX του Παραρτήματος III του Κανονισμού 853/2004 του 
Ευρωπαϊκού Κοινοβουλίου και του Συμβουλίου. 

2. Το Κτηνιατρικό Εργαστήριο Πατρών ορίζεται Εθνικό 
Εργαστήριο Αναφοράς για την αλκαλική φωσφατάση. 

3. Τα Κτηνιατρικά εργαστήρια του Τμήματος Υγιεινής 
Τροφίμων Αθηνών, το Κτηνιατρικό Εργαστήριο Ιωαν- 
νίνων και το Κτηνιατρικό Εργαστήριο Πατρών συμμε¬ 
τέχουν στο δίκτυο των επισήμων εργαστηρίων για τα 
κριτήρια για το νωπό γάλα. 

4. Το Εθνικό Εργαστήριο Αναφοράς της Λάρισας επο¬ 
πτεύει τα εργαστήρια τις παραγράφου 3 του παρόντος 
άρθρου, στον τομέα αρμοδιότητας του, σύμφωνα με τις 
διατάξεις του άρθρου 33 του Κανονισμού 882/2004 του 
Ευρωπαϊκού Κοινοβουλίου και του Συμβουλίου. 

Άρθρο 3 

Αξιολόγηση αποτελεσμάτων αναλύσεων- 
Ετήσια έκθεση 

1. Τα εργαστήρια της παραγράφου 3 του άρθρου 2 
υποχρεούνται να κοινοποιούν τα αποτελέσματα των 
αναλύσεων του ελέγχου στο αντίστοιχο Εθνικό Εργα¬ 
στήριο Αναφοράς Γάλακτος. 

2. Τα Εθνικά Εργαστήρια Αναφοράς υποχρεούνται 
να υποβάλλουν στην Κεντρική Αρμόδια Αρχή ετήσια 
έκθεση σχετικά με τα αποτελέσματα των αναλύσεων. 

Αρθρο 5 
Έναρξη ισχύος 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Δεκεμβρίου 2015 

Ο ΥΠΟΥΡΓΟΣ 

ΕΥΑΓΓΕΛΟΣ ΑΠΟΣΤΟΛΟΥ 
-♦- 

Αριθμ. 6208/142241 (3) 

Θέσπιση των αναγκαίων συμπληρωματικών μέτρων για 
την εφαρμογή των Κανονισμών (ΕΚ) αριθ. 1308/2013, 
(Ε.Ε) αριθ. 2015/560 και (Ε.Ε) αριθ. 2015/561, σχετικά 
με τη διαχείριση των αδειών για νέες αμπελοφυτεύ- 
σεις για το έτος 2016. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1) Τις διατάξεις: 

α) Της παρ. 2 του άρθρου 62, της παρ. 46 και του προ¬ 
τελευταίου εδαφίου του άρθρου 64 του Ν. 4235/2014 «Δι¬ 
οικητικά μέτρα, διαδικασίες και κυρώσεις στην εφαρμογή 
της ενωσιακής και εθνικής νομοθεσίας στους τομείς των 
τροφίμων, των ζωοτροφών και της υγείας και προστα¬ 
σίας των ζώων και άλλες διατάξεις αρμοδιότητας του 
Υπουργείου Αγροτικής Ανάπτυξης και Τροφίμων» (Α'32). 

β) Του άρθρου 90 του Κώδικα Νομοθεσίας για την Κυβέρ¬ 
νηση και Κυβερνητικά Όργανα, όπως κυρώθηκε με το άρθρο 
πρώτο του Π.δ. 63/2005 «Κωδικοποίηση της Νομοθεσίας για 
την Κυβέρνηση και τα Κυβερνητικά Όργανα» (Α'98). 

2) Τους Κανονισμούς: 

α) (ΕΚ) αριθ. 436/2009 της Επιτροπής (Ε 128/27.05.2009) 
«για τις λεπτομέρειες εφαρμογής του κανονισμού (ΕΚ) 
αριθ. 479/2008 του Συμβουλίου, όσον αφορά το αμπε¬ 
λουργικό μητρώο, τις υποχρεωτικές δηλώσεις και τη 
συγκέντρωση στοιχείων για την παρακολούθηση της 
αγοράς, τα συνοδευτικά έγγραφα μεταφοράς των προ¬ 
ϊόντων και τα βιβλία που πρέπει να τηρούνται στον 
αμπελοοινικό τομέα», όπως κάθε φορά ισχύει. 

β) (ΕΕ) αριθ. 1308/2013 του Ευρωπαϊκού Κοινοβουλίου 
και του Συμβουλίου, (ΕΕ Ε 347/20.12.2013) «για τη θέσπιση 
κοινής οργάνωσης των αγορών γεωργικών προϊόντων 


και την κατάργηση των κανονισμών (ΕΟΚ) αριθ. 922/72, 
(ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 
1234/2007 του Συμβουλίου». 

γ) (ΕΕ) με αριθ. 1306/2013 του Ευρωπαϊκού Κοινοβουλί¬ 
ου και του Συμβουλίου Ε 347/20-12-2013 «σχετικά με τη 
χρηματοδότηση, τη διαχείριση και την παρακολούθηση 
της κοινής γεωργικής πολιτικής και την κατάργηση των 
κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) 
αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 
και (ΕΚ) αριθ. 485/2008 του Συμβουλίου». 

δ) (Ε.Ε) αριθ. 2015/560 κατ' εξουσιοδότηση κανονισμός 
της Επιτροπής (ΕΕ Ε93/09.04.2015) «για τη συμπλήρωση 
του κανονισμού (ΕΕ) αριθ. 1308/2013 του Ευρωπαϊκού 
Κοινοβουλίου και του Συμβουλίου» όσον αφορά το κα¬ 
θεστώς αδειοδότησης αμπελοφυτεύσεων. 

ε) (Ε.Ε) αριθ. 2015/561 Εκτελεστικός κανονισμός της 
Επιτροπής (ΕΕ Ε 93/09.04.2015) «για τη θέσπιση κανόνων 
εφαρμογής του κανονισμού (ΕΕ) αριθ. 1308/2013 του 
Ευρωπαϊκού Κοινοβουλίου και του Συμβουλίου» όσον 
αφορά το καθεστώς αδειοδότησης αμπελοφυτεύσεων. 

3) Το υπ’ αριθ. 73/23-09-2015 Προεδρικό διάταγμα «Διο¬ 
ρισμός Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών» (Α' /II6/23-09-2015). 

4) Την αριθ. Υ 26/06-10-2015 απόφαση του Πρωθυ¬ 
πουργού Αλέξιου Τσίπρα (ΦΕΚ Β' 2144/2015) «Ανάθεση 
αρμοδιοτήτων στον Αναπληρωτή Υπουργό Αγροτικής 
Ανάπτυξης και Τροφίμων Μάρκο Μπόλαρη». 

5) Τα συμπεράσματα που προέκυψαν από διαβού- 
λευση με φορείς του αμπελοοινικού τομέα και τις 
αρμόδιες ΔΑΟΚ όπως προκύπτει από τα υπ’ αριθμ. 
1773/46020/27.04.2015 και 4921/118140/30.10.2015 έγγραφα 
της Δ/νσης Συστημάτων Καλλιέργειας. 

6) Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Αρθρο 1 

Σκοπός 

Με την παρούσα απόφαση καθορίζονται τα κριτήρια 
επιλεξιμότητας και προτεραιότητας, η διαδικασία εν¬ 
στάσεων, οι κυρώσεις και η διαδικασία χορήγησης αδει¬ 
ών για νέες φυτεύσεις οινοποιήσιμων ποικιλιών αμπέλου, 
οι οποίες προβλέπονται στο άρθρο 64 παράγραφοι 1 και 
2 του Καν(ΕΕ) αριθ. 1308/2013, για το έτος 2016. 

Αρθρο 2 
Αρμόδιες αρχές 

Για την εφαρμογή της παρούσας απόφασης ως αρ¬ 
μόδιες αρχές ορίζονται: 

1) Η Διεύθυνση Συστημάτων Καλλιέργειας του Υπουρ¬ 
γείου Αγροτικής Ανάπτυξης και Τροφίμων (ΥΠ.Α.Α.Τ), 
το Τμήμα Αμπέλου και Ελαίας, είναι αρμόδια για τη 
διαχείριση του αμπελουργικού δυναμικού οινοποιήσι- 
μων ποικιλιών αμπέλου, κάνοντας χρήση των πληρο¬ 
φοριών που περιλαμβάνονται στη βάση δεδομένων του 
Αμπελουργικού Μητρώου. Εισηγείται την έκδοση των 
σχετικών Υπουργικών αποφάσεων και εγκυκλίων για τις 
λεπτομέρειες εφαρμογής των κοινοτικών και εθνικών 
διατάξεων, και συγκεντρώνει τα απαραίτητα στοιχεία 
από τις αρμόδιες Διευθύνσεις Αγροτικής Οικονομίας 
και Κτηνιατρικής των Περιφερειακών Ενοτήτων και τη 
Διεύθυνση Ηλεκτρονικής Διακυβέρνησης, για τη σύνταξη 
και αποστολή στην Ε.Ε. των προβλεπόμενων ανακοινώ- 

σεων από την Κοινή Οργάνωση των Αγορών Γεωργικών 
Προϊόντων. 

2) Η Διεύθυνση Ηλεκτρονικής Διακυβέρνησης, το Τμήμα 
Διαχείρισης ϋαία ΟθπΙθγ, ΝθΙ\λ/οιϊ< ΟθπΙθγ, Μητρώων, Βά¬ 
σεων Δεδομένων, Βίρ ϋαΐα και Στατιστικών δεδομένων 
του Υπουργείου Αγροτικής Ανάπτυξης και Τροφίμων είναι 
αρμόδια για τη διαχείριση, την ενημέρωση/επικαιροποί- 
ηση του Συστήματος Γεωγραφικών Πληροφοριών του 
Αμπελουργικού Μητρώου σε κεντρικό επίπεδο, την εξυ¬ 
πηρέτηση της ψηφιακής εφαρμογής υποβολής αιτήσεων 
για άδειες νέας φύτευσης, την ενημέρωση των χρηστών 
του αμπελουργικού μητρώου στις νέες διαδικασίες τη δι¬ 
ενέργεια διασταυρωτικών ελέγχων για την ορθή τήρηση 
του καθώς και την έγκαιρη αποστολή στη Δ/νση Συστη¬ 
μάτων Καλλιέργειας όλων των απαραίτητων στοιχείων 
αρμοδιότητας της για την κοινοποίηση τους στην ΕΕ. 

3) Η Διεύθυνση Ηλεκτρονικής Διακυβέρνησης, το Τμήμα 
Μεθόδων, Σχεδιασμού, Διοίκησης'Εργων και Ανάπτυξης 
Πληροφοριακών Συστημάτων και Ψηφιακών Υπηρεσιών 
είναι αρμόδια για την δημιουργία της ψηφιακής εφαρ¬ 
μογής υποβολής αιτήσεων για άδειες νέας φύτευσης 
από τους παραγωγούς, την κατάταξη των παραγωγών 
ανάλογα με τη βαθμολόγηση τους σύμφωνα με τα κρι¬ 
τήρια προτεραιότητας που ισχύουν, την χορήγηση των 
αδειών μετά από έγκριση της Διεύθυνσης Συστημάτων 
Καλλιέργειας στους επιλέξιμους αιτούντες καθώς και 
την ενημέρωση των απορριπτόμενων παραγωγών. 

Είναι επίσης αρμόδια για την έγκαιρη αποστολή στη 
Δ/νση Συστημάτων Καλλιέργειας όλων των απαραίτη¬ 
των στοιχείων αρμοδιότητας της για την κοινοποίηση 
τους στην ΕΕ. 

4) Οι Διευθύνσεις Αγροτικής Οικονομίας και Κτηνιατρι- 
κής/Αγροτικής Οικονομίας (Δ.Α.Ο.Κ) των οικείων Περιφε¬ 
ρειακών Ενοτήτων είναι αρμόδιες για την εφαρμογή της 
κείμενης Εθνικής και Ενωσιακής νομοθεσίας, κάνοντας 
χρήση του Συστήματος Γεωγραφικών Πληροφοριών του 
Αμπελουργικού Μητρώου, τη λειτουργία, τη διαχείρι¬ 
ση, την τήρηση και την ενημέρωση/επικαιροποίηση του 
Αμπελουργικού Μητρώου της Περιφερειακής Ενότητας 
αρμοδιότητας τους. Μεριμνούν για την ενημέρωση των 
ενδιαφερομένων, την υποδοχή των αιτήσεων και των 
δικαιολογητικών, τον διοικητικό και επιτόπιο έλεγχο 
των υποβαλλόμενων αιτήσεων, την εξέταση τυχόν εν¬ 
στάσεων και την υποβολή κυρώσεων. 

Άρθρο 3 

Χορήγηση αδειών νέας φύτευσης ως ποσοστό 
επί του συνόλου των αμπελουργικών εκτάσεων 

Για το έτος 2016 θα χορηγηθούν άδειες νέας φύ¬ 
τευσης, που αντιστοιχούν στο 1% του συνόλου των 
αμπελουργικών εκτάσεων της χώρας σύμφωνα με την 
απογραφή που αναφέρεται στις φυτεμένες εκτάσεις 
την 31η Ιουλίου 2015 και η οποία θα ανακοινωθεί την 1η 
Μαρτίου του 2016. 

Αρθρο 4 

Κριτήρια Επιλεξιμότητας 

Για να είναι επιλέξιμες οι αιτήσεις θα πρέπει: 

α) ο αϊτών να διαθέτει αγροτεμάχιο/α έκτασης του¬ 
λάχιστον ίσης με την έκταση που αιτείται. Η έκταση 
για την οποία αιτείται άδεια νέας φύτευσης δύναται 
να αντιστοιχεί σε ένα ή περισσότερα αγροτεμάχια και 
υπολογίζεται αθροιστικά. 


Η εν λόγω έκταση μπορεί να είναι είτε ιδιόκτητη είτε ενοι¬ 
κιαζόμενη. Σε δεόντως αιτιολογημένες περιπτώσεις κατά 
τη διάρκεια της περιόδου ισχύος της άδειας, οι αιτούντες 
έχουν τη δυνατότητα να αλλάξουν την αρχικά αιτούμενη 
έκταση με άλλη αντίστοιχου μεγέθους και με τα ίδια χα¬ 
ρακτηριστικά όσον αφορά τα κριτήρια προτεραιότητας. 

β) ο αϊτών να διαθέτει επαρκείς επαγγελματικές δε¬ 
ξιότητες και ικανότητες. 

Ειδικότερα αν ο αϊτών είναι φυσικό πρόσωπο θα πρέ¬ 
πει να ικανοποιεί τουλάχιστον μία από τις ακόλουθες 
προϋποθέσεις: 

• να είναι κατά κύριο επάγγελμα αγρότης 

Η ιδιότητα αποδεικνύεται με σχετική βεβαίωση από τα 
κατά τόπους αρμόδια Τμήματα Αγροτικής Ανάπτυξης 
των Αποκεντρωμένων Υπηρεσιών του ΥΠ.Α.Α.Τ. Την βε¬ 
βαίωση ο ενδιαφερόμενος την επισυνάπτει ηλεκτρονικά 
στην εφαρμογή της αίτησης, 

• να είναι κάτοχος αμπελουργικής έκτασης οινοποιή- 
σιμων ποικιλιών αμπέλου τουλάχιστον τα πέντε τελευ¬ 
ταία έτη (ο έλεγχος γίνεται από τη σχετική ΔΑΟΚ με 
βάση το Αμπελουργικό Μητρώο), 

• να είναι οινοποιός (ο έλεγχος γίνεται από τη σχετική 
ΔΑΟΚ με βάση το μητρώο που τηρεί η Δ/νση Μεταποίησης 
και Ποιοτικού Ελέγχου Τροφίμων Φυτικής Παραγωγής), 

• να είναι απόφοιτος Α.Ε.Ι ή Α.Τ.Ε.Ι Γεωπονίας/Οινο- 
λογίας ή να κατέχει κατάρτιση σχετική με την αμπε¬ 
λουργία και προαιρετικά την οινολογία (σεμινάρια ή 
εκπαίδευση τουλάχιστον 45 ωρών σε δημόσιο φορέα 
εκπαίδευσης ή μη κερδοσκοπικό εκπαιδευτικό ίδρυ¬ 
μα π.χ. ΕΕ, ΕΛΓΟ ΔΗΜΗΤΡΑ, Γεωπονικό Πανεπιστήμιο, 
Αμερικάνικη Γεωργική Σχολή Θεσσαλονίκης, Γεωργική 
Σχολή ΕΠΑ.Σ Νεμέας). 

Τον σχετικό τίτλο σπουδών ο ενδιαφερόμενος τον 
επισυνάπτει ηλεκτρονικά στην εφαρμογή της αίτησης. 

Στην περίπτωση που ο αϊτών είναι νομικό πρόσωπο 
θα πρέπει να ικανοποιεί τουλάχιστον μία από τις ακό¬ 
λουθες προϋποθέσεις: 

• να είναι κάτοχος, ιδιόκτητης ή μισθωμένης αμπελουρ¬ 
γικής έκτασης οινοποιήσιμων ποικιλιών αμπέλου τουλά¬ 
χιστον τα πέντε τελευταία έτη (ο έλεγχος γίνεται από 
τη σχετική ΔΑΟΚ με βάση το Αμπελουργικό Μητρώο), 

• βάσει καταστατικού λειτουργίας να ασκεί αγροτική 
δραστηριότητα, ο ενδιαφερόμενος το επισυνάπτει το 
καταστατικό ηλεκτρονικά στην εφαρμογή της αίτησης. 
Τα Ν.Π.ΙΔ. και Ν.Π.Δ.Δ. που εποπτεύει το Υπουργείο Αγρο¬ 
τικής Ανάπτυξης και Τροφίμων και τα ΑΕΙ/ΤΕΙ Γεωπονίας 
θεωρείται ότι καλύπτουν την προϋπόθεση αυτοδίκαια. 

Όταν το νομικό πρόσωπο βάσει καταστατικού δεν 
ασκεί αγροτική δραστηριότητα τότε το κριτήριο θεω¬ 
ρείται ότι ικανοποιείται όταν ο επικεφαλής του νομικού 
προσώπου καλύπτει ως φυσικό πρόσωπο τις προϋπο¬ 
θέσεις σπουδών ή κατάρτισης της προηγούμενης πα¬ 
ραγράφου. 

Άρθρο 5 

Κριτήρια Προτεραιότητας/ 

Καθορισμός βαρύτητας κριτηρίων 

Σε περίπτωση που κατά το έτος εφαρμογής η συνολι¬ 
κή έκταση που καλύπτεται από τις επιλέξιμες αιτήσεις, 
οι οποίες έχουν υποβληθεί, υπερβαίνει τη διαθέσιμη 
προς χορήγηση έκταση, τότε η εν λόγω χορήγηση 
πραγματοποιείται σύμφωνα με τα ακόλουθα αντικει¬ 
μενικά και μη μεροληπτικά κριτήρια: 

Α) Παραγωγοί που φυτεύουν αμπέλια για πρώτη φορά 
και εγκαθίστανται ως αρχηγοί της εκμετάλλευσης (νε- 
οεισερχόμενοι), (κριτήριο του άρθρου 64 παράγραφος 
2 στοιχείο α) του Καν (ΕΕ) αριθ. 1308/2013) 

Βαρύτητα κριτηρίου 0,2 

Β) Εκτάσεις όπου οι αμπελώνες συμβάλλουν στη δι¬ 
ατήρηση του περιβάλλοντος, (κριτήριο του άρθρου 64 
παράγραφος 2 στοιχείο β) του Καν (ΕΕ) αριθ. 1308/2013) 

Το παραπάνω κριτήριο πληρούται εάν ισχύει ένα από 
τα ακόλουθα: 

(1) Ο αϊτών είναι ήδη αμπελουργός κατά το χρόνο υπο¬ 
βολής της αίτησης και έχει εφαρμόσει τους κανόνες 
βιολογικής παραγωγής που καθορίζονται στον κανονισμό 
(ΕΚ) αριθ. 834/2007 του Συμβουλίου και κατά περίπτωση 
στον κανονισμό (ΕΚ) αριθ. 889/2008 της Επιτροπής σε 
ολόκληρη την έκταση που έχει φυτευτεί με οινοποιήσιμες 
ποικιλίες αμπέλου στις εκμεταλλεύσεις τους επί πέντε 
τουλάχιστον έτη πριν από την υποβολή της αίτησης. 

(2) Ο αϊτών είναι ήδη αμπελουργός κατά το χρόνο 
υποβολής της αίτησης και έχει εφαρμόσει εθνικά συστή¬ 
ματα πιστοποίησης για ολοκληρωμένη διαχείριση στην 
παραγωγή σε ολόκληρη την έκταση που έχει φυτευτεί 
με οινοποιήσιμες ποικιλίες αμπέλου (στην εκμετάλλευση 
του) επί πέντε τουλάχιστον έτη πριν από την υποβολή 
της αίτησης. 

(3) Το ή τα συγκεκριμένα αγροτεμάχια που προσδι¬ 
ορίζονται στην εν λόγω αίτηση βρίσκονται σε πλαγιές 
με αναβαθμίδες. 

Η πιστοποίηση των σημείων (1) και (2) πραγματοποι¬ 
είται από τους φορείς πιστοποίησης που είναι διαπι¬ 
στευμένοι σύμφωνα με το κεφάλαιο II του κανονισμού 
(ΕΚ) αριθ. 765/2008 του Ευρωπαϊκού Κοινοβουλίου και 
του Συμβουλίου (2) και συμμορφώνονται με τα σχετικά 
εναρμονισμένα πρότυπα για την «Αξιολόγηση συμμόρ¬ 
φωσης - Απαιτήσεις για φορείς πιστοποίησης προϊό¬ 
ντων, διεργασιών και υπηρεσιών» ή «Αξιολόγηση συμ¬ 
μόρφωσης - Απαιτήσεις για φορείς παροχής ελέγχου 
και πιστοποίησης συστημάτων διαχείρισης». 

Βαρύτητα κριτηρίου 0,1 

Γ) Εκτάσεις που αντιμετωπίζουν φυσικούς ή άλλους 
ειδικούς περιορισμούς (κριτήριο του άρθρου 64 παρά¬ 
γραφος 2 στοιχείο δ) του Καν (ΕΕ) αριθ. 1308/2013) 

Το παραπάνω κριτήριο πληρούται αν το ή τα συγκε¬ 
κριμένα αγροτεμάχια που προσδιορίζονται στην αίτηση 
βρίσκονται σε ένα από τα ακόλουθα είδη περιοχών: 

(1) περιοχές σε πλαγιές με μεγάλη κλίση, τουλάχιστον 
15 % ή 

(2) περιοχές σε ορεινές εκτάσεις, σε υψόμετρο άνω 
των 500 πι τουλάχιστον, μη συμπεριλαμβανομένων 
υψιπέδων ή 

(3) μικρά νησιά του Αιγαίου Πελάγους όπως ορίζονται 
στον κανονισμό (ΕΕ) αριθ. 229/2013 του Ευρωπαϊκού 
Κοινοβουλίου και του Συμβουλίου. 

Βαρύτητα κριτηρίου 0,2 

Δ) Εκτάσεις που προορίζονται για νέα φύτευση στο 
πλαίσιο της διεύρυνσης των μικρών και μεσαίων εκμε¬ 
ταλλεύσεων (κριτήριο του άρθρου 64 παράγραφος 2 
στοιχείο η) του Καν (ΕΕ) αριθ. 1308/2013) 

Το ανωτέρω κριτήριο θεωρείται ότι πληρούται αν 
κατά το χρόνο της αίτησης, το μέγεθος της αμπελουρ¬ 
γικής εκμετάλλευσης του αιτούντος με οινοποιήσιμες 
ποικιλίες, κυμαίνεται από 0,5 έως 50 εκτάρια σύμφωνα 
με τα στοιχεία του αμπελουργικού μητρώου. 


Βαρύτητα κριτηρίου 0,2 

Ε) Προηγούμενη συμπεριφορά του παραγωγού (πρό¬ 
σθετο κριτήριο του άρθρου 2 παράγραφος 3 του κατ' 
εξουσιοδότηση Καν (ΕΕ) αριθ. 560/2015) 

Το ανωτέρω κριτήριο θεωρείται ότι πληρούται αν ο 
αϊτών: 

δεν διαθέτει αμπελουργικές εκτάσεις χωρίς άδεια, 
όπως αναφέρεται στο άρθρο 71 του Καν(ΕΕ) αριθ. 
1308/2013, ή χωρίς δικαίωμα φύτευσης, όπως αναφέρε- 
ται στα άρθρα 85α και 85β του Κανονισμού (ΕΚ) αριθ. 
1234/2007. 

Βαρύτητα κριτηρίου 0,3 

Αρθρο 6 

Υποβολή αιτήσεων για νέες αμπελοφυτεύσεις 

1) Οι ενδιαφερόμενοι παραγωγοί για την απόκτηση 
αδειών νέας φύτευσης οινοποιήσιμων ποικιλιών αμπέ¬ 
λου, υποβάλουν ηλεκτρονικά, μέσω της ιστοσελίδας 
του ΥΠ.Α.Α.Τ, αίτηση-υπεύθυνη δήλωση από 1 Μαρτίου 
έως 15 Απριλίου του 2016. Η αίτηση είναι αποδεκτή όταν 
σ’αυτή επισυνάπτονται ηλεκτρονικά όλα τα απαιτούμε- 
να δικαιολογητικά για την ικανοποίηση των κριτηρίων 
επιλεξιμότητας. 

Στην περίπτωση που δεν επισυνάπτονται δικαιολο- 
γητικά που αφορούν κριτήρια προτεραιότητας τότε η 
αίτηση είναι επιλέξιμη αλλά δεν βαθμολογείται για τα 
κριτήρια αυτά. 

2) Στην αίτηση-υπεύθυνη δήλωση προσδιορίζεται το 
μέγεθος (σε στρέμματα) και η τοποθεσία της έκτα¬ 
σης για την οποία πρόκειται να χορηγηθεί η άδεια, η 
οποία είναι τουλάχιστον ίση της αιτηθείσας έκτασης. 
Η ελάχιστη αιτούμενη έκταση για τη χορήγηση άδειας 
φύτευσης ορίζεται το ένα (1) στρέμμα. 

3) Οι αρμόδιες Δ/νσεις Αγροτικής Οικονομίας και 
Κτηνιατρικής/ Αγροτικής Οικονομίας προβαίνουν στους 
απαραίτητους διοικητικούς και επιτόπιους έλεγχους των 
εν λόγω αιτήσεων και τις οριστικοποιούν το αργότερο 
έως την 15η Ιουνίου 2016. 

4) Μετά την ολοκλήρωση των ανωτέρω ελέγχων το 
αρμόδιο Τμήμα Μεθόδων, Σχεδιασμού, ΔιοίκησηςΈργων 
και Ανάπτυξης Πληροφοριακών Συστημάτων και Ψηφι¬ 
ακών Υπηρεσιών της Διεύθυνσης Ηλεκτρονικής Διακυ¬ 
βέρνησης του ΥΠ.Α.Α.Τ. ενημερώνει ηλεκτρονικά τους 
μη επιλέξιμους αιτούντες σχετικά με τους λόγους της 
μη επιλεξιμότητάς τους εντός χρονικού διαστήματος 
5 ημερών από την ημερομηνία οριστικοποίησης των 
αιτήσεων. 

5) Υπάρχει δυνατότητα υποβολής ενστάσεων εντός 
προθεσμίας δέκα (10) ημερών από την ως άνω ηλεκτρο¬ 
νική ενημέρωση κατά το άρθρο 8 παρ. 2. 

Αρθρο 7 

Χορήγηση αδειών για νέες αμπελοφυτεύσεις 

1) Οι επιλέξιμες αιτήσεις που αφορούν συνολική 
έκταση μικρότερη από την προς παραχώρηση έκταση 
του άρθρου 3 της παρούσας, εγκρίνονται στο σύνολό 
τους. 

2) Εάν οι επιλέξιμες αιτήσεις αφορούν συνολική έκτα¬ 
ση μεγαλύτερη από την προς παραχώρηση έκταση του 
άρθρου 3 της παρούσας, τότε η χορήγηση αδειών πραγ¬ 
ματοποιείται σύμφωνα με τη βαθμολογία που θα λάβουν 
με βάση τα κριτήρια προτεραιότητας του άρθρου 5 της 
παρούσας και το συντελεστή βαρύτητας αυτών. 

3) Το αρμόδιο Τμήμα Μεθόδων, Σχεδιασμού, Διοίκησης 
Έργων και Ανάπτυξης Πληροφοριακών Συστημάτων και 
Ψηφιακών Υπηρεσιών της Διεύθυνσης Ηλεκτρονικής Δι¬ 
ακυβέρνησης προβαίνει σε κατάταξη των αιτήσεων με 
βάση το σύνολο των βαθμών που έχουν λάβει κατά φθί- 
νουσα σειρά. Ακολούθως χορηγεί τις άδειες φύτευσης 
σύμφωνα με τη σειρά κατάταξης των αιτούντων μετά 
από έγκριση της Διεύθυνσης Συστημάτων Καλλιέργειας 
και έως ότου εξαντληθούν οι εκτάσεις προς κατανομή. 
Σε περίπτωση που οι διαθέσιμες εκτάσεις εξαντληθούν 
για μια θέση της κατάταξης στην οποία πολλές αιτήσεις 
έχουν ισοβαθμήσει, οι υπόλοιπες εκτάσεις κατανέμονται 
στις αιτήσεις αυτές κατ’ αναλογία. 

4) Η χορήγηση των αδειών νέας φύτευσης στους αι- 
τούντες γίνεται το αργότερο μέχρι την 1η Αυγούστου 
εκάστου έτους, σύμφωνα με το αποτέλεσμα της δια¬ 
δικασίας επιλογής. Εφόσον οι επιλέξιμες αιτήσεις δεν 
έχουν ικανοποιηθεί πλήρως οι αιτούντες ενημερώνονται 
ηλεκτρονικά σχετικά με τους λόγους της απόφασης 
αυτής. 

5) Εφόσον η άδεια που χορηγήθηκε αντιστοιχεί σε 
λιγότερο από το 50% της έκτασης που ζητείται στην 
αίτηση, ο αϊτών μπορεί να αρνηθεί την άδεια αυτή εντός 
ενός (1) μηνός από την ημερομηνία κατά την οποία χο¬ 
ρηγήθηκε η άδεια, χωρίς να υποστεί κυρώσεις. 

6) Εφόσον υπάρξουν αδιάθετες εκτάσεις προερχό¬ 
μενες από την περίπτωση της παραγράφου 5) τότε οι 
εκτάσεις αυτές θα διατεθούν το επόμενο έτος, πέραν 
του ποσοστού του συνόλου των αμπελουργικών εκτάσε¬ 
ων που θα αποφασιστεί να διατεθεί όπως προβλέπεται 
στο άρθρο 6 του Καν (ΕΕ) αριθ. 561/2013. 

7) Οι άδειες νέας φύτευσης ισχύουν για τρία έτη από 
την ημερομηνία της χορήγησης τους και μπορούν να 
χρησιμοποιηθούν μόνο από τον αιτούντα. 

Αμέσως μετά τη φύτευση ο παραγωγός οφείλει να 
ενημερώσει την αρμόδια Δ.Α.Ο.Κ για να πραγματοποιή¬ 
σει επιτόπιο έλεγχο και να εγγράφει το αμπελοτεμάχιο 
στο Σύστημα Γεωγραφικών Πληροφοριών του Αμπε¬ 
λουργικού Μητρώου. 

8) Οι οινοποιήσιμες ποικιλίες που επιτρέπεται να φυ¬ 
τεύονται, περιλαμβάνονται στην με αριθ. 3534/96217/ 
07-09-2015 (Β' 1995) απόφαση Υπουργού Αγροτικής Ανά¬ 
πτυξης και Τροφίμων "Ταξινόμηση ποικιλιών αμπέλου 
και ποικιλιών σταφιδοποιίας", όπως κάθε φορά ισχύει. 

Άρθρο 8 

Επιτροπές διοικητικών 
και επιτόπιων ελέγχων - ενστάσεων 

1. Για τον έλεγχο της ακρίβειας των αιτήσεων και των 
δικαιολογητικών καθώς και για τους επιτόπιους ελέγ¬ 
χους με απόφαση του Αντιπεριφερειάρχη της οικείας 
Περιφερειακής Ενότητας ορίζεται, μία ή περισσότερες 
τριμελείς επιτροπές (αμπελοοινικού τομέα) αποτελού- 
μενη από ένα γεωπόνο ΠΕ ή τεχνολόγο ΤΕ, από ένα 
τοπογράφο ΠΕ ή τεχνολόγο ΤΕ και ένα εξειδικευμένο 
υπάλληλο που διαθέτει την γνώση και εμπειρία για δι¬ 
ενέργεια ελέγχων. Σε περίπτωση αδυναμίας ορισμού 
τοπογράφου, ορίζεται γεωπόνος ΠΕ ή τεχνολόγος ΤΕ, 
ο οποίος διαθέτει γνώσεις ελέγχου χαρτογραφικών 
στοιχείων. 

Πρόεδρος της επιτροπής ορίζεται ο αρμόδιος για τα 
αμπελοοινικά θέματα γεωπόνος ΠΕ ή ΤΕ της Δ/νσης 


Αγροτικής Οικονομίας και Κτηνιατρικής /Αγροτικής Οι¬ 
κονομίας. 

Γ ια την εξέταση των ενστάσεων κατά των διοικητικών 
και επιτόπιων ελέγχων του άρθρου 6 παρ. 3 καθώς και 
περιπτώσεων ανωτέρας βίας, συνίσταται σε κάθε Περι¬ 
φερειακή Ενότητα με απόφαση του Αντιπεριφερειάρχη, 
τριμελής επιτροπή, η οποία αποτελείται από υπαλλή¬ 
λους της Δ/νσης Αγροτικής Οικονομίας και Κτηνιατρικής/ 
Αγροτικής Οικονομίας εξαιρουμένων των ελεγκτών που 
διεξήγαγαν τον πρωτοβάθμιο έλεγχο στην συγκεκρι¬ 
μένη περίπτωση και εκ των οποίων ένας τουλάχιστον 
είναι γεωπόνος. 

Αρθρο 9 

Ενστάσεις κατά τον έλεγχο των αιτήσεων 
και των εκτάσεων 

1. Ο ενδιαφερόμενος για χορήγηση άδειας φύτευσης 
δύναται να υποβάλει ένσταση εντός δέκα (10) ημερών 
από την ημερομηνία ηλεκτρονικής ενημέρωσης για την 
απόρριψη της αίτησης του (άρθρο 6 παρ. 4 της παρού¬ 
σας) σύμφωνα με το Υπόδειγμα 1 στην οικεία Διεύθυνση 
Αγροτικής Οικονομίας και Κτηνιατρικής/Αγροτικής Οι¬ 
κονομίας, προσκομίζοντας τα απαραίτητα αποδεικτικά 
στοιχεία. 

2. Για την εξέταση των ενστάσεων της παραγράφου 1 
η τριμελής επιτροπή, η οποία περιγράφεται στην παρ. 
2 του άρθρου 8 της παρούσας, αποφαίνεται το αργό¬ 
τερο έως τις 10 Ιουλίου 2016 για την αποδοχή ή την 
απόρριψη της ένστασης. Για κάθε απόφαση συντάσ- 
σεται πρακτικό με πλήρη αιτιολόγηση της αποδοχής ή 
απόρριψης της ένστασης. Οι αποφάσεις της επιτροπής 
είναι ανέγκλητες και κοινοποιούνται με απόδειξη στον 
ενδιαφερόμενο. 

3. Στη συνέχεια η Δ/νση Αγροτικής Οικονομίας και 
Κτηνιατρικής/Αγροτικής Οικονομίας, οριστικοποιεί εκ 
νέου την αίτηση για κάθε αποδεκτή ένσταση. 

Αρθρο 10 

Κυρώσεις 

1) Στην περίπτωση που ο παραγωγός δεν χρησιμο¬ 
ποιήσει την χορηγούμενη άδεια φύτευσης σε ποσοστό 
τουλάχιστον 80% της αιτούμενης έκτασης εντός του 
προβλεπόμενου χρονικού ορίου των τριών ετών, τότε 
υπόκεινται σε αποκλεισμό υποβολής νέας αίτησης/υπεύ¬ 
θυνης δήλωσης για άδεια νέας φύτευσης για τα πέντε 
επόμενα ημερολογιακά έτη εκτός και αν γίνει αποδεκτή 
ένσταση του για ανωτέρα βία. Η ως άνω διοικητική 
κύρωση επιβάλλεται κατά το άρθρο 2, παράγραφος 4. 

2) Αν μετά τον επιτόπιο έλεγχο της παρ. 7 άρθρου 7 
διαπιστωθεί ότι ο παραγωγός χρησιμοποίησε την χο¬ 
ρηγούμενη άδεια φύτευσης καταστρατηγώντας ένα ή 
περισσότερα από τα κριτήρια προτεραιότητας για τα 
οποία η αίτηση του είχε λάβει βαθμολόγηση, τότε η φύ¬ 
τευση χαρακτηρίζεται ως μη εγκεκριμένη σύμφωνα με 
το άρθρο 71 του Καν (ΕΕ) 1308/2013 και επιβάλλονται οι 
κυρώσεις που προβλέπονται στο άρθρο 5 του κατ’ Εξου¬ 
σιοδότηση Κανονισμού (ΕΕ) 2015/560 της Επιτροπής. 

Αρθρο 11 
Υποδείγματα 

Προσαρτάται στην παρούσα απόφαση ένα (1) Υπό¬ 
δειγμα το οποίο αποτελεί αναπόσπαστο μέρος της και 
έχει ως εξής: 

ΥΠΟΔΕΙΓΜΑ 1 
ΕΝΣΤΑΣΗ 


ΠΡΟΣ: ΠΕΡΙΦΕΡΕΙΑΚΗ ΕΝΟΤΗΤΑ. 

ΑΡΙΘΜ. ΠΡΩΤ. 

ΔΙΕΥΘΥΝΣΗ ΑΓΡΟΤΙΚΗΣ ΟΙΚΟΝΟΜΙΑΣ & ΚΤΗΝΙΑΤΡΙΚΗΣ. 

ΗΜΕΡΟΜΗΝΙΑ. 


(Συμπληρώνεται από την Δ.Α.Ο.Κ.) 


ΣΤΟΙΧΕΙΑ ΑΙΤΟΥΝΤΟΣ: 

ΕΠΩΝΥΜΟ:. 

ΟΝΟΜΑ ΠΑΤΡΟΣ:. 

Ή ΕΠΩΝΥΜΙΑ ΝΟΜΙΚΟΥ ΠΡΟΣΩΠΟΥ:... 

ΕΔΡΑ-ΝΟΜΟΣ:. 

ΔΗΜΟΤΙΚΟ ΔΙΑΜΕΡΙΣΜΑ / ΚΟΙΝΟΤΗΤΑ: 

ΠΟΛΗ:.ΟΔΟΣ. 

ΤΗΛΕΦΩΝΟ:. 

ΑΔΤ. 

ΑφΜ:. 

ΣΤΟΙΧΕΙΑ ΝΟΜΙΜΟΥ ΕΚΠΡΟΣΩΠΟΥ: 

ΟΝΟΜΑΤΕΠΩΝΥΜΟ:. 

ΑΡΙΘ. ΔΕΛΤ. ΤΑΥΤΟΤΗΤΑΣ. 

ΠΟΛΗ:.ΟΔΟΣ:. 

ΤΗΛΕΦΩΝΟ:. 


ΌΝΟΜΑ. 

ΌΝΟΜΑ ΜΗΤΡΟΣ. 


.ΑΡΙΘΜ 

ΡΑΧ. 


,ΤΚ. 


,Δ.Ο.Υ, 


.ΟΝΟΜΑ ΠΑΤΡΟΣ:. 

.ΑΦΜ:. 

.ΑΡΙΘΜ:.ΤΚ: 

ΡΑΧ:. 


Υπεύθυνα δηλώνω ότι έχω υποβάλλει αίτηση για τη χορήγηση άδειας φύτευσης για το έτος 

.με ,Αρ. Πρωτ. 

βάσει του ΚΑΝ (ΕΕ) 1308/2013 του Ευρωπαϊκού Κοινοβουλίου και του Συμβουλίου 


ΚΑΙ ΥΠΟΒΑΛΛΩ ΕΝΣΤΑΣΗ ΩΣ ΚΑΤΩΤΕΡΩ: 


ΘΕΩΡΕΙΤΑΙ ΤΟ ΓΝΗΣΙΟ ΤΗΣ ΥΠΟΓΡΑΦΗΣ ΚΑΙ 
ΒΕΒΑΙΩΝΕΤΑΙ ΤΟ ΝΟΜΙΜΟ ΤΗΣ ΕΚΠΡΟΣΩΠΗΣΗΣ** 
(σφραγίδα-υπογραφή) 


Ημερομηνία. 

Ο /Η ΕΝΙΣΤΑΜΕΝΟΣ /Η 


**Διαγράφεται στην περίπτωση μη εκπροσώπησης 


(Ονοματεπώνυμο- υπογραφή) 

Άρθρο 12 

Έναρξη ισχύος/Λεπτομέρειες εφαρμογής 

Η παρούσα απόφαση ισχύει από 1-1-2016. Οι λεπτομέ¬ 
ρειες για την εφαρμογή της θα καθοριστούν με έκδοση 
σχετικής εγκυκλίου από τον Γενικό Γραμματέα Υπουρ¬ 
γείου Αγροτικής Ανάπτυξης και Τροφίμων. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΡΚΟΣ ΜΠΟΛΑΡΗΣ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

*020283323121 5000 

